Document ID: 31998R0380

KOMISSION ASETUS (EY) N:o 380/98,
annettu 18 päivänä helmikuuta 1998,
yleisen monivuotisen tullietuusjärjestelmän soveltamisesta vuosina 1995-1998 tiettyihin kehitysmaista peräisin oleviin teollisuustuotteisiin annetun asetuksen (EY) N:o 3281/94 liitteiden muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yleisen nelivuotisen tullietuusjärjestelmän soveltamisesta vuosina 1995-1998 tiettyihin kehitysmaista peräisin oleviin teollisuustuotteisiin annetun neuvoston asetuksen (EY) N:o 3281/94 (1), sellaisena kuin se on viimeksi muutettuna asetuksella (EY) N:o 2623/97 (2), ja erityisesti sen 15 artiklan 3 kohdan ja 19 artiklan,
sekä katsoo, että
mainitun asetuksen 15 artiklan 3 kohdassa säädetään menettelystä muutosten tekemiseksi asetuksen liitteisiin I ja II yhdistettyyn nimikkeistöön tehtyjen muutosten vuoksi; tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 4 päivänä marraskuuta 1997 annetussa komission asetuksessa (EY) N:o 2086/97 (3) on uusia osia, jotka vaikuttavat asetuksen (EY) N:o 3281/94 liitteissä I ja II oleviin luetteloihin, näihin muutoksiin sisältyy 3 päivänä marraskuuta 1997 annetun neuvoston asetuksen (EY) N:o 2216/97 (4) nojalla CN-koodiin 7020 00 05 ja tiettyjen CN ryhmiin 84, 85 ja 90 kuuluvien tuotteiden yhteisen tullitariffin autonomisten tullien suspendoiminen määrittämättömäksi ajaksi; tämän perusteella on tarkoituksenmukaista tehdä näihin liitteisiin I ja II vastaavat muutokset, joita sovelletaan 1 päivästä tammikuuta, ja
tämän asetuksen määräykset vastaavat yleisten tullietuuksien komitean käsitystä,
ON ANTANUT TÄMÄN ASETUKSEN:
1 artikla
Asetuksen (EY) N:o 3281/94 liitteet I ja II mukautetaan kuten tässä liitteessä osoitetaan.
2 artikla
Tämä asetus tulee voimaan päivänä jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä helmikuuta 1998.

Labels: 3
19
1